บาทเปิด35.00บาทต่อดอลล่าร์ แนวโน้มแกว่งแคบ
เงินบาทเปิดตลาด  35.00 บาทต่อดอลล่าร์  แนวโน้มแกว่งแคบในกรอบ 34.95-35.05 ยังไร้ปัจจัยใหม่
9 ก.พ. 2560

เงินบาทเปิดตลาด  35.00 บาทต่อดอลล่าร์  แนวโน้มแกว่งแคบในกรอบ 34.95-35.05 ยังไร้ปัจจัยใหม่
นักบริหารเงินจากธนาคารกรุงศรีอยุธยา กล่าวว่า เงินบาทเปิดตลาดเช้านี้อยู่ที่ระดับ 35.00 บาท/ดอลลาร์ แข็งค่าจากช่วงปิดตลาดเย็นวานนี้ที่ระดับ 35.05 บาท/ดอลลาร์ โดยดอลลาร์กลับมาอ่อนค่าตามแรงเทขาย
"บาทแข็งค่าหลังมีแรงเทขายดอลลาร์ น่าจะเป็นการปรับฐานเนื่องจากสองวันก่อนดอลลาร์แข็งค่าค่อนข้างมาก ยังไม่มีปัจจัยใหม่" นักบริหารเงิน กล่าว
โดยปัจจัยที่ตลาดจับตามองเป็นเรื่องความคืบหน้าเกี่ยวกับนโยบายของนายโดนัลด์ ทรัมป์ ประธานาธิบดีสหรัฐฯ และความเคลื่อนไหวในการเลือกตั้งประธานาธิบดีฝรั่งเศส นักบริหารเงิน ประเมินกรอบการเคลื่อนไหวของค่าเงินบาทในวันนี้ไว้ที่ 34.95-35.05 บาท/ดอลลาร์
"บาทน่าจะแกว่งตัวในกรอบ หากมีแนวโน้มแข็งค่าหลุด 35 (บาท/ดอลลาร์) คิดว่าจะมีการเข้ามาดูแลไม่ให้แข็งค่าไปมากนัก" นักบริหารเงิน กล่าว